EkBass/fiwiki-20250220-pages-articles huggingface dataset:
Groton Long Point

Groton Long Point (GLP) on kunta (borough) Yhdysvalloissa Connecticutin osavaltiossa. Sen väkiluku oli 530 vuonna 2020. Kunta sijaitsee New Londonin piirikunnassa. Groton Long Point kuuluu hallinnollisesti Grotonin kunnan alaisuuteen. Aluetta hallinnoi Groton Long Point Association (GLPA). Vaikka alue ei virallisesti ole kunta, käytännössä lainsäädäntö, joka perusti Groton Long Point Associationin, antaa GLPA:lle samat oikeudet kuin borough- tyyppisille kunnille osavaltiossa. Yhdysvaltain väestönlaskentavirasto pitää aluetta borough-tyyppisenä alueena. == Väestö == Vuonna 2020 Groton Long Pointin 530 asukkaasta valkoisia oli 92,5 %, aasialaisia 1,1 %, mustia 0,6 % ja alkuperäisasukkaita 0,6 %. Asukkaista 0,6 % kuului johonkin muuhun rotuun, ja 4,7 % asukkaista kuului kahteen tai useampaan rotuun. 3,6 % asukkaista oli hispaanoja tai latinoja. Asukkaista 1,8 % puhui kotonaan jotain muuta kieltä kuin englantia ja 0,7 % asukkaista oli syntynyt ulkomailla. == Kuvia kunnasta == Kuva:Sunrise GLP.jpg|Auringonnousu Groton Long Pointissa. Kuva:Casino at Groton Long Point.jpg|Kasino Groton Long Pointissa. == Lähteet == == Aiheesta muualla == Luokka:Connecticutin kunnat
Nikolaus Friedreich

Nikolaus Friedreich (1. heinäkuuta 1825 Würzburg – 6. heinäkuuta 1882 Heidelberg) oli saksalainen neurologi ja patologi.Mike Cadogan, Nikolaus Friedreich Life in the Fastlane 14.12.2020, viitattu 14.5.2023 Friedreich kuvasi vuosina 1863–1877 julkaisemissaan kirjoituksissa ensimmäisenä mukaansa nimetyn Friedreichin ataksian. Hän havaitsi taudin kolmen perheen yhdeksällä jäsenellä, joille kehittyi murrosiässä ataksia, dysartria, aistin menetys, lihasheikkous, skolioosi, jalkojen epämuodostumia ja sydämeen liittyneitä oireita. Friedreichin isä oli psykiatri Johann Baptist Friedreich ja isoisä idiopaattisen kasvohalvauksen kuvannut Nicolaus Anton Friedreich. == Lähteet == Luokka:Saksalaiset neurologit Luokka:Patologit Luokka:Vuonna 1825 syntyneet Luokka:Vuonna 1882 kuolleet
Artan alue

Artan alue () on hallintoalue Djiboutin eteläosassa. Sen hallinnollinen keskus on Artan kaupunki. Alueen pinta-ala on 1 800 neliökilometriä. Asukasluku oli arviolta 46 600 henkeä vuonna 2014. ==Maantiede== Artan alue käsittää 8 prosenttia Djiboutin pinta-alasta. Se rajoittuu kaakossa Ali Sabiehin, lännessä Dikhilin ja pohjoisessa Tadjourahin alueisiin sekä koillisessa Djiboutin kaupunkiin ja Somaliaan. ==Hallinnollinen jako ja asutus== Vuonna 2002 perustettu alue käsittää Artan prefektuurin sekä Damerjogin ja PK50-Kartan aliprefektuurit. Alueella on vaaleilla valittava itsehallintoelin. Alueella asuu 5,2 prosenttia Djiboutin väestöstä. Kaupunkiväestön osuus on 31,3 ja nomadien 41,9 prosenttia. ==Liikenne, talous ja palvelut== Alueen kautta kulkevat Djiboutista Etiopiaan, Somaliaan ja maan pohjoisosaan johtavat maantiet. Paikallisia elinkeinoja ovat maanviljely, karjanhoito, kalastus, palvelut ja pienimuotoinen kaupankäynti. Damerjogissa on Yhdysvaltojen sotilastukikohta, ja sinne suunnitellaan uutta teollisuusaluetta. Palveluihin kuuluvat alakoulut, keskikoulu, hotelli- ja ravintolakoulu, sairaala ja kaksi terveysasemaa. Artassa on sähkö- ja vesijohtoverkot. ==Matkailu== Artan matkailuvaltteja ovat kaupungin miellyttävä ilmasto ja korkeatasoinen rakennuskanta, hiekkaranta ja sukellusmahdollisuudet. Matkailu alueelle on vähäistä. ==Lähteet== Luokka:Djiboutin alueet
Ateljeetalo Pesula

Ateljeetalo Pesula on Hatanpään pohjoisosassa Pyhäjärven rannassa sijaitseva punatiilinen rakennus. Länsipääty on rakennettu 1800-luvun lopulla, Bertel Strömmerin suunnittelema laajennus 1934. Rakennus on suojeltu asemakaavalla. Vanha osa on Hatanpään vanhimpia rakennuksia. Hatanpään kartanon pesulaksi rakennettu talo toimii nykyisin Tampereen Taiteilijaseuran työhuoneina.Ateljeet. Tampereen Taiteilijaseura. Viitattu 14.5.2023. Alun perin rakennuksen alakerrokseen sijoitettiin pesutupa ja kuivaushuone sekä useita sisäänkäyntejä. Ullakkokerroksen molemmissa päädyissä oli viisi kaari- ikkunaa, joista keskimmäinen muita suurempi. Rakennusta pidennettiin 20 metriä Bertel Strömmerin suunnittelemassa laajennuksessa vuonna 1934. Uuden osan yksityiskohdissa, kuten ikkunoissa näkyy funktionalismi, vaikka laajennus myötäileekin vanhan osan henkeä. Nykyisin vanhan osan alakerrassa on lautalattia ja vanha kappaholvikatto. Uuden osan katot ovat betonia, jossa laudoituspinta on näkyvissä. Ovet ovat puupeiliovia, joissa on 5 vaakapeiliä uudessa osassa, vanhan osan peiliovissa taas on neljä pystypeiliä ja keskellä yksi vaakapeili. Pesularakennus muutettiin vuonna 1986 taidekonservointitiloiksi Jukka Hagmanin suunnittelemana. Vanhimpaan osaan sijoitettiin puutyöhuone, laajennukseen konservointia, pesutiloja sekä toimisto- ja arkistohuoneita. Tampere - entinen pesula Hatanpään kartanoalueella - 20200913145341.jpg|Pesularakennuksen 1800-luvulla rakennettu länsipääty. Tampere - entinen pesula Hatanpään kartanoalueella - 20200913145107.jpg|Rakennuksen julkisivu etelän suuntaan. ==Lähteet== Luokka:Hatanpää Luokka:Bertel Strömmerin suunnittelemat rakennukset Luokka:Taiteilijoiden työtilat Luokka:Tampereen kuvataide Luokka:Tampereen rakennukset ja rakennelmat
Itkevä patsas

Itkevä patsas on uskonnollinen patsas, jonka väitetään jumalallisen voiman vaikutuksesta vuodattaneen kyyneliä, verta tai hikeä. Tarinoita tällaisista ilmiöistä on ollut liikkeellä 1500-luvulta saakka ympäri maailmaa katolisen ja ortodoksisen kirkon piirissä. Patsaiden lisäksi maalausten on väitetty vuodattaneen kyyneliä. Vuoden 2005 arvion mukaan maailmassa tehdään vuosittain satoja tai tuhansia ilmoituksia itkevän patsaan kaltaisista ilmiöistä. Osalle ilmiöistä on tutkimusten jälkeen löydetty luonnollinen selitys, tai ne on paljastettu huijauksiksi, mutta osaa ei ole pystytty selittämään. Toisaalta etenkin kolmannen maailman maissa tutkimuksia ei ole välttämättä tehty niin kattavasti, että mahdollisia luonnollisia selityksiä olisi saatu selville. Itkevät patsaat saattavat saada hyvinkin paljon julkisuutta. Katolisen kirkon edustajat suhtautuvat niihin kuitenkin tavallisesti varauksella. 1980–1990-luvuilla itkevistä patsaista tehtiin aiempaa enemmän ilmoituksia. Eräs kuuluisa ilmiö tapahtui vuosien 1975–1981 välillä, kun Japanin Akitassa sijaitseva Neitsyt Marian patsas hikoili ja kyynelehti sekä verta että hikeä yli sadassa eri tilanteessa. Tutkimuksissa todettiin patsaan vuodattaman aineen olevan ihmisverta ja -hikeä. On myös tapauksia, joissa patsaiden on väitetty vuodattavan mirhaa tai öljyä. Joidenkin patsaiden tai niiden kyyneleiden uskotaan myös kykenevän parantamaan sairauksia. ==Katso myös== * Mater dolorosa == Lähteet == Luokka:Katolinen spiritualiteetti Luokka:Uskonnollinen kokemus ja toiminta Luokka:Ihmeet Luokka:Yliluonnollinen parantaminen Luokka:Ortodoksisen kirkon usko ja oppi
Merc

Merc tai MERC voi tarkoittaa seuraavia: * Merc, DikuMUDista kehitetty peli * Lähi-idän rallisarja * Mercs, vuoden 1990 videopeli
Mercs

Mercs (, Wolf of the Battlefield: MERCS) on Capcomin kehittämä ja julkaisema räiskintäpeli. Peli on julkaisu vuonna kolikkopelinä ja sen jälkeen siitä on julkaistu käännökset Amigalle, Amstrad CPC:lle, Atari ST:lle, Commodore 64:lle, Sega Master Systemille, Sega Mega Drivelle ja ZX Spectrumille. Sarjan edellinen peli on Commando (Senjō no Ōkami). == Juoni == Pelissä entinen presidentti on joutunut vallankumouksellisten kaappaamaksi ja palkkasoturiryhmä Wolf Squad lähetetään häntä pelastamaan. Englanninkielisessä versiossa peli sijoittuu fiktiiviseen Zutulan valtioon Afrikassa, kun taas japaninkielisessä versiossa on epämääräisempi "R-maa". == Pelaaminen == Pelissä on eräitä parannuksia verrattuna aiempaan Commandoon. Mercsissä voi pelata kolme henkilöä samaan aikaan. Pelattavat hahmot ovat lähes identtisiä väripaletin eroja lukuunottamatta. Vaikka pelissä on liikuttava pystysuuntaan pelikenttää vieritetään vasemmalle ja oikealle, joka sallii leveämmät kentät. Kentissä ei ole paljoa asioita, joiden taakse voi suojautua pakottaen pelaajat pysymään liikkeessä. Pelissä on myös pomovastuksien kanssa taisteluita. Eräillä kentillä on myös kulkuneuvoja, joita pelaaja voi käyttää. Hahmoilla on terveysmittari, mutta vain yksi elämä, jonka voi menettää yhdestä pomovastuksen osumasta. Tietokoneille tehdyissä käännösversioissa on eroja sekä visuaalisesti että musiikissa verrattuna kolikkopeliversioon, mutta lisäksi ne tukevat vain kahta pelaajaa kolmen pelaajan sijaan. == Vastaanotto == Pelin Amiga-versio sai Amiga Format -lehden arvostelussa arvosanaksi 72%. Mikrobitin Niko Nirvi antoi pelin Amiga-versiolle 85 pistettä sadasta.Mikrobitti 9/1991, sivu 61Tietokonepelien vuosikirja Pelit 1991 syksy, sivu 60 == Lähteet == == Aiheesta muualla == * * * Luokka:Vuoden 1990 videopelit Luokka:Capcomin kolikkopelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:Sega Master System -pelit Luokka:Sega Mega Drive -pelit Luokka:ZX Spectrum -pelit
Sergei Korsakov

Sergei Sergejevitš Korsakov (; 1854–1900) oli venäläinen psykiatri. Hän oli maansa ensimmäinen psykiatrian professori ja psykiatrian moskovalaisen koulukunnan perustaja. Hän johti Moskovan yliopiston psykiatrista klinikkaa. Korsakov syntyi suuressa kylässä keskisellä Venäjällä ja opiskeli Moskovan yliopistossa. Vuonna 1875 hän työskenteli lääkärinä Moskovan Preobraženski- mielisairaalassa ja vuosi myöhemmin hän liittyi Aleksei Koževnikovin johtaman hermosto- ja mielisairauksien laitoksen palvelukseen. Korsakov matkusti uransa aikana usein ulkomailla tutustuakseen Euroopan psykiatrisiin palveluihin. Hän loi läheisiä kontakteja Euroopan johtaviin neurologeihin ja psykiatreihin. Hänen matkoillaan tapaamiensa henkilöiden joukossa olivat muiden muassa Theodor Meynert, Richard von Krafft-Ebing ja Emil Kraepelin. Korsakov sai vuonna 1887 tohtorin arvon väitöskirjallaan alkoholiin liittyvästä paralyysistä. Samana vuonna Moskovan yliopistossa perustettiin Koževnikovin johdolla hermoston ja mielen sairauksien klinikka, jossa Korsakov teki johtajan kanssa läheistä yhteistyötä. Koževnikov kuitenkin perusti toisen klinikan erikseen hermoston sairauksille ja nimitti Korsakovin alkuperäisen klinikan johtoon. Korsakovin johdolla toiminut klinikka oli vuodesta 1890 yksinomaan psykiatristen potilaiden hoitoon varattu. Tämä ratkaisu neurologian ja psykiatrian alojen erottamisesta toisistaan oli historiallinen. Moskovan yliopiston psykiatrisen klinikan lisäksi Korsakov johti Moskovan vanhinta, jo vuonna 1830 perustettua yksityistä mielenterveyspotilaiden klinikkaa. Korsakov oli mielenterveysongelmaisten oikeuksien puolestapuhuja. Hän purki potilaiden fyysistä pidättelyä ja rajoittamista tukeneita käytäntöjä. Hän edisti myös kansainvälisellä tasolla humaanimpaa lähestymistapaa psykiatrisiin potilaisiin ja oli voimakas mielenterveyspotilaiden pakkosteriloinnin vastustaja. Korsakov tutki alkoholin hermosto- ja mielenterveysvaikutuksia, kuten alkoholipsykoosia, ja hänen mukaansa on nimetty Korsakoffin oireyhtymä. Korsakov myös muotoili vuonna 1891 teorian skitsofreniaa edeltävistä oireista, joihin hän viittasi nimityksellä "dysnoia". Korsakov oli jo 44-vuotiaana saanut kaksi sydäninfarktia. Hän konsultoi asian tiimoilta vuonna 1898 spesialistia Wienissä. Tämä totesi sydämen hypertrofian, joka liittyi ylipainoon ja sydänlihastulehdukseen. Korsakov kuoli 46-vuotiaana sydämen vajaatoimintaan. Vuonna 1901 hänen opettajansa Aleksei Koževnikov nimesi johtavan venäläisen neurologian ja psykiatrian alojen lehden Korsakovin mukaan. Moskovan psykiatrinen klinikka on nimetty Korsakovin mukaan, ja sen edessä on Korsakoville omistettu muistomerkki. == Lähteet == Luokka:Venäläiset lääkärit Luokka:Psykiatrit Luokka:Vuonna 1854 syntyneet Luokka:Vuonna 1900 kuolleet Luokka:Venäläiset professorit
Aavan koulu

Aavan koulu on Janakkalan Turengissa sijaitseva erityisopetusta 4–9-luokkalaisille antava koulu. Koulussa opetetaan oppilaita kolmessa pienluokassa. Aavan koulun luokan enimmäisoppilasmäärä on kymmenen oppilasta. Koulussa on yhteensä 12 oppilasta. Koulun rehtori on Mika Saarinen, joka toimii myös Turengin yhteiskoulun rehtorina. == Lähteet == Luokka:Janakkalan peruskoulut Luokka:Turenki
Leo Carlsson

Leo Carlsson (s. 26. joulukuuta 2004) on ruotsalainen jääkiekkoilija, pelipaikaltaan keskushyökkääjä, joka pelaa NHL-joukkue Anaheim Ducksissa. Ducks varasi hänet ensimmäisen kierroksen toisena varauksena varaustilaisuudessa vuonna 2023. Heinäkuussa 2023 Carlsson teki Ducksin kanssa kolmivuotisen tulokassopimuksen. https://www.tsn.ca/nhl/anaheim-ducks-sign- second-overall-pick-leo-carlsson-to-entry-level-deal-1.1983567 Kaudella 2023–2024 hänestä tuli nuorin NHL:ssä hattutempun tehnyt ruotsalaispelaaja, kun hän teki Ducksin tappioon päättyneessä ottelussa kolme maalia Philadelpia Flyersia vastaan marraskuussa 2023. ==Tilastot== 2020–2021 Örebro HK J20 Nationell 19 4 5 9 12 – – – – – 2021–2022 Örebro HK J20 Nationell 14 10 17 27 2 4 1 7 8 2 U18 2 2 1 3 0 Örebro HK SHL 35 3 6 9 4 – – – – – 2022–2023 Örebro HK SHL 44 10 15 25 6 13 1 8 9 4 JMM 7 3 3 6 2 MM 8 3 2 5 0 2023–2024 Anaheim Ducks NHL 55 12 17 29 16 – – – – – 2 kautta yhteensä SHL 79 13 21 34 10 13 1 8 9 4 ==Lähteet== Luokka:Ruotsalaiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2004 syntyneet Luokka:Elävät henkilöt
Näljängän kirkko

Näljängän kirkko oli Suomussalmen kunnassa Näljängän kylässä sijaitseva Suomussalmen seurakunnan omistuksessa ollut seurakuntakoti. Kirkon on suunnitellut arkkitehti Esko Laitinen, ja se valmistui vuonna 1981. Kirkkorakennus sijaitsee noin 50 kilometriä Suomussalmen keskustaajamasta pohjoiseen. Virallisesti Näljängän kirkko on seurakuntakoti, vaikka se onkin vihitty kirkoksi. Syyskuusta 2021 lähtien kirkkorakennus on ollut yksityisen henkilön omistuksessa. Kirkossa on tilaa 100 henkilölle. Kirkossa olevat urut ovat vuodelta 1986. ==Kirkon myynti== Keväällä 2020 Suomussalmen seurakunta päätti laittaa Näljängän kirkon myyntiin käytön vähentymisen ja taloustilanteen takia. Muutama vuosi ennen myyntiä rakennukseen oli tehty mittava kattoremontti. Kirkko laitettiin huutokaupattavaksi Huutokaupat.com -sivustolle. Ensimmäisessä huutokaupassa kirkon huutokauppahinnaksi muodostui 24 000 euroa, mutta huutokaupan voittanut yksityishenkilö vetäytyi kaupoista. Kirkko laitettiin toisen kerran huutokaupattavaksi loppuvuodesta 2020, mutta tälläkin kerralla huutokaupan voittaja vetäytyi kaupoista. Kirkko laitettiin huutokaupattavaksi kolmannen kerran vuonna 2021, jonka lopulliseksi myyntihinnaksi muodostui 15 500 euroa. Kirkon nykyisen omistajan kertoman mukaan kirkkosali aiotaan pitää alkuperäisessä kunnossa, ja on kyläläisten ja seurakunnan käytössä siihen asti, kun tarpeellista. ==Lähteet== Luokka:Suomussalmen rakennukset ja rakennelmat Luokka:Kainuun kirkkorakennukset
Liam Ridgewell

Liam Ridgewell (s. 21. heinäkuuta 1984 Lontoo) on englantilainen, kauteen 2019–2020 uransa päättänyt jalkapalloilija. 188 senttimetriä pitkä Ridgewell pelasi keskuspuolustajana. Hän pelasi kymmenisen vuotta Englannin Valioliigassa, jossa hän edusti Aston Villaa, Birmingham Cityä ja West Bromwich Albionia. Pohjoisamerikkalaisessa Major League Soccerissa hän edusti viisi kautta Portland Timbersiä. Ridgewell pelasi Englannin alle 19-vuotiaiden maajoukkueessa yhden sekä alle 21-vuotiaiden maajoukkueessa kahdeksan ottelua. == Lähteet == Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Le Mont-Dieu

Le Mont-Dieu on kunta Pohjois-Ranskassa Ardennesin departementissa Grand Estin alueella. Se sijaitsee noin 21 kilometriä Sedanin kaupungista etelään. Kunnan alueella sijaitsee entinen luostari Chartreuse du Mont Dieu. Luostari on perustettu 1100-luvulla, ja kiinteistöt ja maat ulottuivat noin neljänkymmenen ympäröivän kylän alueelle. Se oli aikanaan yksi Euroopan vaikuttavimmista luostareista. Vuonna 2010 Mont-Dieun metsästä löydettiin 364 kilogramman painoinen meteoriitti. ==Lähteet== ==Aiheesta muualla== Luokka:Ardennesin kunnat
Nils Trædal

Nils Trædal (29. marraskuuta 1879 Sunndal – 12. lokakuuta 1948 Oslo) oli norjalainen pappi ja talonpoikaispuolueen poliitikko, joka oli puolueensa puheenjohtaja vuosina 1938–1948. Hän istui suurkäräjillä 1934–1936 ja 1945–1949 sekä toimi Norjan kirkko- ja opetusministerinä 1931–1933. Nils Trædal på Sunndalsøra.jpg|Trædalin patsas Sunndalissa. ==Lähteet== ==Aiheesta muualla== * Nils Trædal Norjan suurkäräjien verkkosivuilla Luokka:Norjan opetusministerit Luokka:Norjalaiset papit Luokka:Norjalaisten puolueiden puheenjohtajat Luokka:Vuonna 1879 syntyneet Luokka:Vuonna 1948 kuolleet
Asbjørn Lindboe

Asbjørn Lindboe (19. kesäkuuta 1889 Trondheim – 8. maaliskuuta 1967) oli norjalainen asianajaja, virkamies ja talonpoikaispuolueen poliitikko. Hän oli koulutukseltaan juristi. Hän toimi Norjan oikeusministerinä vuosina 1931–1933 ja Pohjois-Trøndelagin maaherrana 1945–1959. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Norjan maaherrat Luokka:Vuonna 1889 syntyneet Luokka:Vuonna 1967 kuolleet
Elmeri Iivonen

Elmeri Iivonen (s. 18. tammikuuta 2004 Loimaa) on suomalainen pesäpalloilija, joka edustaa Superpesis-joukkue Alajärven Ankkureita. == Ura == Iivonen on Loimaan Palloilijoiden kasvastti. Hän teki Ykköspesis-debyyttinsä 24. heinäkuuta 2020 vierasottelussa Haminan Paloillijoita vastaan. Iivonen löi ensimmäisen juoksunsa Ykköspesiksessä toisessa ottelussaan 1. elokuuta 2020 Oulun Lippoa vastaan. Iivonen siirtyi kaudeksi 2023 2+1-vuotisella sopimuksella Superpesis-joukkue Alajärven Ankkureihin. Hän teki Superpesis- debyyttinsä 11. toukokuuta 2023 vierasottelussa Vimpelin Vetoa vastaan. Iivonen löi ensimmäisen juoksunsa Superpesiksessä 21. toukokuuta 2023 Koskenkorvan Urheilijoita vastaan. == Saavutukset == * 3 B-poikien Itä–Länsi- ottelua (2021, 2022, 2023) * Vuoden poikalukkari 2023 == Muuta == Iivonen on pelannut nuorempana jääkiekkoa. Hänen isoveljensä Joona pelaa myös pesäpalloa. == Lähteet == Luokka:Suomalaiset pesäpalloilijat Luokka:Alajärven Ankkureiden pelaajat Luokka:Vuonna 2004 syntyneet Luokka:Elävät henkilöt
Romanian ralli

Romanian ralli eli Sibiu Rally Romania tai Raliul Sibiului on Romaniassa järjestettävä rallikilpailu. Kilpailu on kuulunut IRC-sarjaan ja rallin EM- sarjaan. Eniten voittoja rallista on Simone Tempestinillä, joka on voittanut sen viidesti vuosina 2015 ja 2020–2023. == Voittajat == Vuosi Kuljettaja Kartanlukija Auto 2001 Mihai Leu Ciprian Solomon Ford Escort RS Cosworth 2002 Constantin Aur Silviu Moraru SEAT Córdoba WRC 2003 Constantin Aur Adrian Berghea Mitsubishi Lancer 2004 Bogdan Marișca Sebastian Itu Mitsubishi Lancer Evo VI 2005 Constantin Aur Adrian Berghea Mitsubishi Lancer Evo 2006 Constantin Aur Adrian Berghea Mitsubishi Lancer Evo IX 2007 Bogdan Marișca Sebastian Itu Mitsubishi Lancer Evo IX 2008 Jarkko Miettinen Mikko Lukka Mitsubishi Lancer Evo IX 2009 Jarkko Miettinen Mikko Lukka Mitsubishi Lancer Evo IX 2010 Gergő Szabó Levente Csegzy Mitsubishi Lancer Evo IX 2011 Marco Tempestini Dorin Pulpea Peugeot 207 S2000 2012 Andreas Mikkelsen Ola Fløene Škoda Fabia S2000 2013 Jan Kopecký Pavel Dresler Škoda Fabia S2000 2014 Peruttiin Peruttiin Peruttiin 2015 Simone Tempestini Dorin Pulpea Ford Fiesta R5 2016 Dan Gîrtofan Tudor-Septimiu Mârza Škoda Fabia R5 2017 Dan Gîrtofan Tudor-Septimiu Mârza Škoda Fabia R5 2018 Bogdan Marișca Sebastian Itu Ford Fiesta R5 2019 Sebastian Barbu Bogdan Iancu Škoda Fabia R5 2020 Simone Tempestini Sergiu Itu Škoda Fabia R5 2021 Simone Tempestini Sergiu Itu Škoda Fabia R5 2022 Simone Tempestini Sergiu Itu Škoda Fabia R5 2023 Simone Tempestini Sergiu Itu Škoda Fabia Rally2 evo Lähde: == Lähteet == == Aiheesta muualla == * Viralliset verkkosivut Luokka:Rallin EM-sarjan osakilpailut Luokka:Romanian moottoriurheilu
Ensio Hytönen

Veikko Ensio Hytönen (s. 6. elokuuta 1952 Konnevesi) on suomalainen maatalous- ja metsätieteiden lisensiaatti ja eläköitynyt yritysjohtaja, joka on saanut maanviljelysneuvoksen arvonimen. Viitattu 15.5.2023. ==Henkilöhistoria== Hytönen syntyi maanviljelijä Ville Hytösen ja emäntä Olga Esteri Moisalan perheeseen ja avioitui 1978 kauppatieteiden maisteri Kirsti Helena Antilan kanssa. Hytönen tuli ylioppilaaksi Suolahden yhteiskoulusta 1972, valmistui Vaasan kauppaopistosta ylioppilasmerkonomiksi 1976 ja Helsingin yliopistosta maatalous- ja metsätieteiden kandidaatiksi 1980 ja lisensiaatiksi 1988. Hän oli Valion neuvontalaitoksen asiantuntija 1978–1979, maito-osaston meijeriagronomi 1979–1982, tuotanto-osaston apulaisosastopäällikkö 1983–1985, järjestö-osaston apulaisosastopäällikkö ja Länsi-Suomen Meijeriliiton toimitusjohtaja 1986–1988, Valion tuotanto-osaston apulaisjohtaja 1988–1990, Normilk Oy:n toimitusjohtaja 1990–1994, Pohjolan Maidon toimitusjohtaja 1990–1994, Nivalan Osuusmeijerin toimitusjohtaja 1991–1994, Keski-Suomen Maitokunnan toimitusjohtaja 1992–1994, Valio Juustojen toimitusjohtaja 1995–1997, Atrian varatoimitusjohtaja 1997–1999, Hankkija-Maatalous Oy:n toimitusjohtaja 1999–2013 ja Hankkijan toimitusjohtaja 2013–2016. Helsingin yliopiston elintarvike-ekonomian vt. lehtori Hytönen oli 1982–1983 ja tuntiopettaja 1995. Hänellä oli työuransa aikana lisäksi lukuisia asiantuntija- ja luottamustehtäviä. Hän sai 2006 maanviljelysneuvoksen arvonimen, ja Helsingin yliopisto nimitti hänen maatalous- ja metsätieteiden kunniatohtoriksi 2008. Maataloustoimittajien yhdistys palkitsi Hytösen 2016 Tiedonjyvä-palkinnolla. ==Julkaisuja== * Meijeriteollisuuden kehitysnäkymät, kehittämistarve ja -mahdollisuudet sekä tuotannolliset strategiavaihtoehdot, 1988. Helsingin yliopisto, Elintarvikekemian ja -teknologian laitos, lisensiaatintyö * Sammon takojat: Sampo-Rosenlew Oy 1991–2020, 2020 (toim.) == Lähteet == Luokka:Suomalaiset yritysjohtajat Luokka:Maanviljelysneuvokset Luokka:Vuonna 1952 syntyneet Luokka:Elävät henkilöt
17\. hikō sentai

17\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1944. Se muodosti 19. hikō sentain kanssa 22. hikōdanin.Hata et al 2002 s. 115-116 == Kalusto == Yhtymän kalustona olivat: *Kawasaki Ki-61 joulukuu 1943 – kesäkuu 1945 *Kawasaki Ki-100 maaliskuu 1945 – sodan loppuun == Komentajat == Yhtymän komentajina olivat: *majuri Rinzo Isozuka helmikuu 1944 – heinäkuu 1945 *majuri Takebumi Kuroda heinäkuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Cuvette Ouest

Cuvette Ouest (suom. 'Länsi-Cuvette') on yksi Kongon tasavallan hallinnollisista alueista. Alueen pinta-ala on 26 600 km², noin kahdeksan prosenttia koko valtion pinta-alasta. Alueen pohjoispuolella on Sanghan alue, itäpuolella Cuvette Centralen alue, eteläpuolella Plateaux'n alue ja länsipuolella Gabonin valtio. Cuvette Ouestin alue jakautuu kuuteen piirikuntaan, jotka ovat Ewo, Kéllé, Mbama, Mbomo, Etoumbi ja Okoyo. Cuvette Ouestin alueella asuu noin 73 000 ihmistä (vuonna 2007) ja keskimääräinen asukastiheys on hieman alle 2,8/km². == Maantiede, ilmasto ja luonto == === Korkeuserot === Cuvette Ouestin alueella on tasankoja, kukkuloita sekä pieniä vuoria. Alueen etelä- ja länsiosissa on noin 400–600 metrin korkeudella merenpinnasta sijaitsevia tasankoja, joita halkovat joet. Keskiosissa Ewosta Kéllén piirikuntaan on kukkuloita, jotka kohoavat 400–500 metrin korkeuteen. Alueen pohjoisosissa on noin 900 metrin korkeuteen kohoavia vuoria, jotka ovat osa Mont Nabemban vuoristokompleksia. Alueen itäosa on suurten jokien halkomaa alankotasankoa, joka on alle 320 metrin korkeudella merenpinnasta. === Ilmasto === Cuvette Ouestin alueen ilmasto on guinealaisen metsäilmaston tai Kongon altaan ilmaston kaltainen eli lämpötila on korkea ja vaihtelee vähän, sademäärä vaihtelee 1 400–2 200 millimetrin välillä. Kuvakausi kestää kahdesta neljään kuukautta, mutta yleensä ilmankosteus on korkea (70–90 %). Korkeammalla sijaitsevilla tasangoilla ja vuorilla on kosteampaa (sademäärä 2 200 mm), ja näillä alueilla kuiva kausi kestää noin kaksi kuukautta, kun taas alempana sijaitsevilla tasangoilla ja kukkuloilla sataa vähemmän ja kuiva kausi kestää pidempään, noin kolmesta neljään kuukautta. Vuotuinen keskilämpötila on noin +24°C. === Luonto === Cuvette Ouestin kasvillisuus on pääasiassa metsää ja savannia. Metsät kattavat alueen pinta-alasta noin 72 prosenttia, ja metsäalueet jatkuvat myös naapurialueiden puolelle. Näiden päiväntasaajalla sijaitsevien metsien pinta-ala on yli 15 miljoonaa hehtaaria, ja siitä valtaosa (noin 9 miljoonaa hehtaaria) on yhtenäistä metsää. Metsissä kasvaa suuria ja kaupallisesti merkittäviä puita, kuten sapeleafrikanmahonkia, utileafrikanmahonkia, wengemillettiaa ja punaveripihkapuuta. Savannit kattavat noin 28 prosenttia alueesta ja ovat ilmastosta sekä maaperästä riippuen joko ruoho-, pensas- tai metsäsavannia. Cuvette Ouestin alueella on melko paljon vesistöjä – useita jokia sekä järviä. Alueella virtaavia jokia ovat muun muassa Kouyou, Alima ja Likoula-Mossaka. Kaikki joet eivät ole purjehduskelpoisia, mutta ne ovat tärkeitä maanviljelyn ja kalastuksen kannalta. == Lähteet == * Monographie départementale de la Cuvette-Ouest == Aiheesta muualla == Luokka:Kongon tasavallan alueet
19\. hikō sentai

19\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1944 Akenon lentokoulussa. Se muodosti 17. hikō sentain kanssa 22. hikōdanin.Hata et al 2002 s. 118-119 == Kalusto == Yhtymän kalustona olivat: *Kawasaki Ki-61 helmikuu 1944 – sodan loppuun == Komentajat == Yhtymän komentajina olivat: *majuri Rinzo Isozuka helmikuu – lokakuu 1944 *majuri Tatsuzo Honda lokakuu – joulukuu 1944 *kapteeni Masaaki Yoshida joulukuu 1944 – helmikuu 1945 *kapteeni Kazuo Fukami helmikuu – huhtikuu 1945 *kapteeni Miharu Kuriyama huhtikuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Kvazaar

Kvazaar on Tampereen yliopiston Ultra Video Group -tutkimusryhmän kehittämä avoimen lähdekoodin HEVC-kooderi. Ohjelmisto on kirjoitettu C-kielellä ja se toimii useissa eri käyttöjärjestelmissä. Kvazaar tunnetaan tehokkaasta toteutuksestaan High Efficiency Video Coding (HEVC)/MPEG-H Part 2/H.265 -standardista ja se on voittanut mm. ACM Multimedia 2016 -konferenssin Open Source Software Competition -kilpailun. Lisäksi Kvazaar on liitetty FFmpeg -multimediakehykseen ja se on yksi OpenBenchmarking.org-sivuston testiohjelmistoista. Nokia käyttää Kvazaaria esimerkkinä Omnidirectional MediA Format (OMAF) -videoiden tuotantoon. ==Yleiskatsaus== Kvazaar kehitettiin tarjoamaan tehokas, avoimen lähdekoodin toteutus HEVC/MPEG-H Part 2/H.265 -videonpakkausstandardista, joka on suunniteltu tarjoamaan parempi videonlaatu pienemmillä bittinopeuksilla kuin edeltäjänsä AVC/MPEG-4 Part 10/H.264. Ohjelmisto on suunniteltu modulaariseksi ja laajennettavaksi, mikä mahdollistaa videokoodaustekniikoiden tutkimuksen. Kvazaaria voi käyttää myös kirjastona ohjelmistorajapinnan kautta. ==Kehitys== Kvazaarin kehitys alkoi 2012 Tampereen teknillisellä yliopistolla Marko Viitasen toimesta. Ensimmäinen virallinen julkaisu v0.2.0 tehtiin 2014, kun pakkaajasta oli saatu käytettävä. Kvazaar tukee HEVC:n Main- ja Main10-profiileja ja sisältää ominaisuuksia, kuten * inter- ja intraennustus * lohkokoot 64×64...4×4 * deblocking- ja SAO (sample adaptive offset) -filtteröinti * rinnakkaiskäsittelytyökalut, kuten ”Wavefront”-rinnakkaiskäsittely ja ”tile”-kuvaosiointi * bittinopeuden säätö Kvazaarista on lisäksi tehty Git-haara, uvg266, joka mahdollistaa VVC/H.266-standardin mukaisen pakkauksen käytön. ==Suorituskyky== Uusimpien päivitysten jälkeen Kvazaar on yksi nopeimmista avoimen lähdekoodin HEVC- koodereista, joka tarjoaa tasapainon koodausnopeuden ja pakkaustehokkuuden välillä, kilpaillen jopa suositun x265 pakkaajan kanssa. OpenBenchmarking- sivuston perusteella Kvazaar v2.2 pystyy koodaamaan 4K-videota yli 30 kuvaa sekunnissa kuluttajatason prosessoreilla.https://openbenchmarking.org/test/pts/kvazaar ==Katso myös== * x265 * HEVC * Videonpakkaus == Lähteet == ==Aiheesta muualla== * Virallinen verkkosivusto * GitHub-projektisivu Luokka:Multimediaohjelmistot
Argentiinan maantiede

Argentiinan länsipuolella on Chile, pohjoispuolella ovat Bolivia ja Paraguay ja itäpuolella ovat Brasilia ja Uruguay. Argentiinan ja Chilen rajalla on Andien vuorijonoa 5 300 kilometriä. Brasilian ja Uruguayn rajaseudulla virtaavat joet Rio Paraguay, Rio Paraná, Rio Iguaçu, Rio Uruguay ja Rio de la Plata. == Maastonmuodot == Argentiinan alueella sijaitsevat Andien vuoret koostuvat kolmesta osasta. Pohjoisessa on Punan vuoristoalue, maan keskiosassa ovat korkeimmat vuoret ja maan eteläosassa on Patagonian vuorijono. Punan keskiosassa on 5 000–6 000 metriä korkeita vuoria, joita ympäröi 3 000–3 500 metriä korkea ylänkö. Ylängön läheisyydessä on myös 5 000 metriä korkea esivuoristo. Maan keskiosissa sijaitsevan korkean vuoriston alueella, lähellä Mendozan kaupunkia sijaitsee Andien korkein vuori Aconcagua. Patagonian Andit ulottuvat Isla de los Estosiin saakka. Tällä vuoristoalueella on graniittinen vuori Cerro Fitz Roy, joka on 3 375 metriä korkea. Maan pohjois- ja itäosassa on tasankoja, jotka koostuvat Chacon alueesta, kahden joen laaksosta ja pampan arosta. Chaco sijaitsee Paraguayn rajaseudulla ja osa alueesta on niin matalalla, että se on merenpinnan tason alapuolella. Osa alueesta on metsää, mutta alueen pohjoisosassa on kuivaa aluetta. Kahden joen laaksossa on ruohostomaata ja soita. Pampa on harvapuista ja tasaista aluetta. Coloradojoen eteläpuolella on Patagonia, missä on yksittäisiä vuoria ja kanjonimaisia laaksoja. Alue on suurelta osin puoliaavikkoa. == Ilmasto == Ilmasto vaihtelee maan luoteisosan subtrooppisesta ilmastosta Patagonian kylmään ilmastoon. Kuivinta on Patagonian kuivimmilla seuduilla, missä vuotuinen sademäärä on noin 250 mm. Sateisinta on maan koillisosassa, missä vuotuinen sademäärä on noin 1 900 mm. == Luonto == Maan koillisosassa on sademetsää, missä on uhanalaisia kasveja ja eläimiä. Sademetsien eläimiä ovat tapiiri, jaguaari, apinat, vyötiäiset ja villikissat. Korkeilla ylänköalueilla elää laamoja, alpakoita, vikunjia ja guanakoja. Andien alueen lintuja ovat kondorit. Atlantin rannikolla jotkut eläinlajit elävät yhdyskuntina, kuten pingviinit, hylkeet, merilehmät ja merikarhut. == Lähteet == *
Kuubanviiriäiskyyhky

Kuubanviiriäiskyyhky (Starnoenas cyanocephala) on kyyhkyihin kuuluva lintulaji. Lajia tavataan uhanalaisena Kuubassa. == Koko ja ulkonäkö == Kuubanviiriäiskyyhky voi kasvaa 29–35 cm pitkäksi. Sukupuolet muistuttavat toisiaan ulkonäöltään. Lajin pää on musta ja päälaki sininen. Nokasta niskaan kulkee valkoinen juova. Kuubanviiriäiskyyhkyn alarinta on musta, ja sen alareunassa on valkoinen kaari. Niska on ruskean ja mustan juovittama. Linnun selkä, siivet ja vatsa ovat ruskeat. ==Levinneisyys ja elintavat== Kuubanviiriäiskyyhkyä tavataan paikoittain Kuubassa, ja yleisin se on Zapatan suoalueella. Lajin elinympäristöä ovat usein soisten alankometsien pohjakerrokset. Linnut liikkuvat usein yksin tai pareittain mutta saattavat myös kerääntyä ryhmiksi. Kuubanviiriäiskyyhkyn ravintoa ovat marjat, siemenet ja nilviäiset. Pesimäkausi kestää maaliskuulta kesäkuulle. Risupesä on kasvien tai puunrungon suojaama. Naaras munii kaksi munaa. Kuubanviiriäiskyyhky luokitellaan erittäin uhanalaiseksi, ja kannan kooksi arvioidaan 1 000–2 500 yksilöä. Kantaa uhkaavat elinympäristön häviäminen hakkuiden ja hurrikaanien vuoksi sekä metsästys ravinnoksi. == Lähteet == Luokka:Kyyhkylinnut Luokka:Uhanalaiset linnut
Henry Hetherington

Henry Hetherington (1792–1849) oli englantilainen painaja, kustantaja ja sanomalehden omistaja. Hän syntyi Lontoossa räätälin perheeseen. Kolmetoistavuotiaana Henry pääsi painaja Luken Mansardin apupojaksi. Myöhemmin hän työskenteli painajana Belgiassa, mutta palasi Lontooseen vuonna 1815. == Toiminta == Hetheringtonin arvomaailma oli radikaali, ja hänet vangittiin veronkierrosta kolme kertaa. Hetherington puolusti sosiaalista oikeudenmukaisuutta, lehdistönvapautta, yleistä äänioikeutta ja uskonnonvapautta. Hänen perustamiaan sanomalehtiä olivat Political Economist and Universal Philanthropist, The Penny Papers for the People, The Poor Man´s Guardian ja London Dispatch. == Lähteet == Luokka:Työväenliike Luokka:Journalismi Luokka:Kustantajat Luokka:Vuonna 1792 syntyneet Luokka:Vuonna 1849 kuolleet
National League (jääkiekko) -kausi 2022–2023

National League -kausi 2022–2023 oli Sveitsin jääkiekkoliiga National Leaguen 85. kausi. ==Sarjataulukko== ==Pudotuspelit== == Runkosarjan tilastot == ===Pistepörssi=== Pelaaja Joukkue O M S P RM +/– Roman Červenka Rapperswil- Jona Lakers 43 16 43 59 60 21 Linus Omark Genève-Servette HC 52 16 40 56 40 3 Chris DiDomenico SC Bern 46 23 30 53 65 7 Tyler Moy Rapperswil-Jona Lakers 52 24 27 51 30 10 Valtteri Filppula Genève-Servette HC 46 17 34 51 62 19 Jan Kovář EV Zug 52 20 30 50 26 4 Michael Špaček HC Ambrì-Piotta 50 14 36 50 8 −1 Jonathan Ang EHC Kloten 52 20 29 49 44 −5 Miro Aaltonen EHC Kloten 51 19 30 49 20 1 Daniel Winnik Genève-Servette HC 47 18 28 46 32 24 ===Maalivahdit=== Pelaaja Joukkue O PMK T% Šimon Hrubec ZSC Lions 33 2,23 92,7 Harri Säteri EHC Biel 35 2,29 92,3 Gilles Senn HC Davos 17 2,24 92,2 Luca Boltshauser SCL Tigers 36 2,73 91,9 Janne Juvonen HC Ambrì-Piotta 33 2,67 91,7 Melvin Nyffeler Rapperswil-Jona Lakers 42 2,28 91,5 Sandro Aeschlimann HC Davos 36 2,44 91,4 Ludovic Waeber ZSC Lions 19 2,50 91,4 Reto Berra HC Fribourg-Gottéron 16 2,24 91,3 Robert Mayer Genève-Servette HC 25 2,31 91,3 ==Lähteet== Luokka:Sveitsin jääkiekko Luokka:Jääkiekkokaudet sarjoittain
18\. hikō sentai

18\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin joulukuussa 1943. Sen rungon toimitti 244. hikō sentai. Yhtymä saavutti operatiivisen valmiuden helmikuussa 1944. Tammikuussa 1945 se muutettiin törmäysyksiköksi pyrittäessä torjumaan Boeing B-29 Superfortress pommikoneiden toimintaa Japanin yllä. Yhtymä nimettiin samalla 6. shinten seikutaiksi.Hata et al 2002 s. 116-117 == Kalusto == Yhtymän kalustona olivat: *Kawasaki Ki-61 joulukuu 1943 – kesäkuu 1945 *Kawasaki Ki-100 maaliskuu 1945 – sodan loppuun == Komentajat == Yhtymän komentajina olivat: *majuri Rinzo Isozuka helmikuu 1944 – heinäkuu 1945 *majuri Takebumi Kuroda heinäkuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
20\. hikō sentai

20\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin joulukuussa 1943 Itamissa kaksilaivueisena. Heinäkuussa 1944 se uudelleen järjestettiin kolmilaivueiseksi hikōtaiksi (lentävä osa) ja seibitaiksi (tukevat osat).Hata et al 2002 s. 119–120 == Kalusto == Yhtymän kalustona olivat: *Nakajima Ki-43-II joulukuu 1943 – maaliskuu 1945 *Nakajima Ki-43-III helmikuu 1945 – sodan loppuun *Kawasaki Ki-45kai keväällä 1944 == Komentajat == Yhtymän komentajina olivat: *everstiluutnantti Goro Yamamoto joulukuu 1943 – lokakuu 1944 *majuri Hideo Muraoka lokakuu 1944 – elokuu 1945 *majuri Kazuo Fukami elokuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Löyttymäen koulu

Löyttymäen koulu oli kaksiopettajainen alakoulu Janakkalan kunnan Löyttymäen kylässä, Kanta-Hämeen maakunnassa. Koulu perustettiin 1878 ja lakkautettiin vuoden 2013 kevätlukukauden jälkeen. Lakkautuksen taustalla oli Janakkalan kunnan kahdenkymmenen oppilaan sääntö, jossa koulun lakkautus nousee ajankohtaiseksi sen oppilasmäärän tiputtua alle kahdenkymmenen. Löyttymäen koulussa oli viimeisenä lukuvuonna 15 oppilasta. Koulun viimeisinä vuosina oppilasmäärä lähes puolittui kahdessa vuodessa. == Lähteet == Luokka:Janakkalan peruskoulut
Krohg

Krohg on norjalainen sukunimi muun muassa seuraavilla henkilöillä: * Christian Krohg (1777–1828), vuonna 1818 Norjan oikeusministeri * Christian Krohg (1852–1925), norjalainen taidemaalari * Oda Krohg (o.s. Lasson; 1860–1935), norjalainen taidemaalari ==Katso myös== * Krogh
Valtteri Arstila

Pekka Valtteri Arstila (s. 1974)Arstila, Valtteri, 1974–, Finto, viitattu 15.5.2023. on suomalainen filosofi, joka toimii filosofian professorina Turun yliopistossa.Valtteri Arstila, Turun yliopisto, viitattu 15.5.2023. Hän väitteli filosofian tohtoriksi Turun yliopistossa vuonna 2005.Paradox of Colors, Filosofia.fi, viitattu 15.5.2023. Hän on myös teoreettisen filosofian dosentti Helsingin yliopistossa.Kanslerin päätökset, Helsingin yliopisto, viitattu 15.5.2023. Arstila on erikoistunut mielenfilosofiaan. Hän on tutkinut esimerkiksi ajan kokemisen subjektiivisuutta.Valtteri Arstilan kotisivut, viitattu 15.5.2023.Paula Tiessalo: Koronapandemia teki elämästä tylsää ja se vääristää ihmisten ajantajua – moni kokee ajan nyt matelevan hitaasti, Yle Uutiset, 29.1.2022, viitattu 15.5.2023. == Julkaisut == * Valtteri Arstila: The Paradox of Colors (väitöskirja). Turun yliopisto 2005. * Valtteri Arstila ja Dan Lloyd (toim.): Subjective Time: The Philosophy, Psychology, and Neuroscience of Temporality. MIT Press 2014. == Lähteet == == Aiheesta muualla == * Virallinen sivusto * ORCID * Google Scholar Luokka:Suomalaiset filosofit Luokka:Suomalaiset professorit Luokka:Turun yliopiston professorit Luokka:Vuonna 1974 syntyneet Luokka:Elävät henkilöt
Kaabil

Kaabil (; suom. ”Kykenevä”) on vuonna 2017 ensi-iltansa saanut intialainen hindinkielinen toimintatrillerielokuva, jonka on ohjannut Sanjay Gupta. Pääosia näyttelevät Hrithik Roshan ja Yami Gautam. Elokuva seuraa sokeaa äänitaiteilijaa, jonka vaimo kohtaa epäoikeudenmukaisuutta ja kuolee. Hän päättää kostaa vaimonsa kuolemasta vastuussa oleville ja samalla hämätä poliisia oletuksella, että kukaan ei uskoisi sokean voivan tappaa. == Näyttelijät == == Soundtrack == == Arviot == *Bollywood Hungama: *DNA India: *The Times of India: *Filmfare: *Firstpost: *Rediff: *The Guardian: *The Hindu: *The Indian Express: == Lähteet == == Aiheesta muualla == * * Luokka:Vuoden 2017 intialaiset elokuvat Luokka:Intialaiset draamaelokuvat Luokka:Intialaiset jännityselokuvat Luokka:Intialaiset toimintaelokuvat Luokka:Hindinkieliset elokuvat
Heli Marjanen

Heli Marjanen (s. 1960)Marjanen, Heli, 1960–, Finto, viitattu 15.5.2023. on suomalainen talousmaantieteilijä, joka on toiminut professorina Turun kauppakorkeakoulussa vuodesta 1999 lähtien.Heli Marjanen, Turun yliopisto, viitattu 15.5.2023. Hän väitteli kauppatieteiden tohtoriksi Turun kauppakorkeakoulussa vuonna 1997.Heli Marjanen: Distance and store choice: with special reference to out-of-town shopping, Turun yliopisto, viitattu 15.5.2023. Hän on erikoistunut tutkimuksessaan kuluttajien käyttäytymiseen. == Julkaisut == * Heli Marjanen: Distance and store choice: with special reference to out-of-town shopping (väitöskirja). Turun kauppakorkeakoulu 1997. * Heli Marjanen (toim.): Jaakko Saviranta, talousmaantieteen monitaituri. Turun kauppakorkeakoulu 1998. * Heli Marjanen ja Meri Malmari: Ostoksia ja elämyksiä: ostokäyttäytymisen muutos, ostosmatkojen suuntautuminen ja ostopaikan valintakriteerit Turun työssäkäyntialueella KUMU 2011 -tutkimuksen valossa. Turun kauppakorkeakoulu 2012. Saatavilla internetissä == Lähteet == == Aiheesta muualla == * ORCID * ResearchGate * Google Scholar Luokka:Suomalaiset maantieteilijät Luokka:Suomalaiset professorit Luokka:Turun kauppakorkeakoulun professorit Luokka:Vuonna 1960 syntyneet Luokka:Elävät henkilöt
Ivar Kirkeby-Garstad

Ivar Larsen Kirkeby-Garstad (5. elokuuta 1877 Vikna – 19. kesäkuuta 1951) oli norjalainen talonpoikaispuolueen poliitikko. Hän istui suurkäräjillä vuosina 1922–1945 ja toimi Norjan kauppaministerinä 1932–1933. ==Lähteet== ==Aiheesta muualla== * Ivar Kirkeby-Garstad Norjan suurkäräjien verkkosivuilla Luokka:Norjan ministerit Luokka:Norjan maatalousministerit Luokka:Vuonna 1877 syntyneet Luokka:Vuonna 1951 kuolleet
Rasmus Langeland

Rasmus Olsen Langeland (8. helmikuuta 1873 Sunnylven – 12. elokuuta 1954) oli norjalainen talonpoikaispuolueen poliitikko. Hän istui suurkäräjillä vuosina 1922–1945 ja toimi Norjan työministerinä 1931–1933. ==Lähteet== Luokka:Norjan työministerit Luokka:Vuonna 1873 syntyneet Luokka:Vuonna 1954 kuolleet
Sunnylven

Sunnylven on entinen Norjan kunta Møren ja Romsdalin läänissä. Se perustettiin vuonna 1837 ja yhdistettiin vuonna 1965 Strandan kuntaan. Yhdistymishetkellä Sunnylvenissä oli 1221 asukasta ja sen pinta-ala oli 570 neliökilometriä. ==Lähteet== Luokka:Norjan entiset kunnat Luokka:Stranda
Burden of Dreams

Burden of Dreams (suom. ”unelmien taakka”) on boulderoinnin harrastajien kiipeilyreitti. Sen on sanottu olevan ”Vaikein kohta, josta ihminen on ikinä noussut ylös”. Kyseessä on neljä metriä korkea siirtolohkare, joka sijaitsee Loviisan laitamilla Lappnorin kylässä keskellä metsää. == Reitti == Burden of Dreamsin seinämä kallistuu kiipeäjän päälle 45 asteen kulmassa. Kivi ei tarjoa raajoille kuin sentin tai kahden levyisiä sijoja. Lisäksi otteiden välimatkat ovat pitkät. Koko reitti koostuu vain muutamasta liikkeestä. Alkuotteilta kiven ylälaitaan on kaikkiaan matkaa noin kolme metriä. Ensimmäiseltä otteelta toiselle on nousua n. 120 cm, ja tämä on koko matkan vaikein liike. Siitä seuraavaan otteeseen on matkaa 70 cm. Viimeinen liike on 120 cm kurotus kiven ylälaitaan. Kiipeäjä kamppailee koko ajan painovoimaa vastaan samalla, kun hänen täytyisi tehdä suuria loikkia päästäkseen ylöspäin. Kiipeämiseen tarvitaan valtavat sormivoimat ja ylävartalon kestävyyttä, sillä jaloista ei tällä reitillä ole juurikaan apua. Burden of Dreamsin valloittamista voi käytännössä yrittää vain keväisin ja syksyisin. Kesällä kuumuus saa kädet hikoilemaan ja otteen kivestä lipsumaan. Talvella jään ja lumen peitossa oleva siirtolohkare on erittäin liukas. Sormien ja kallion väliin muodostuva kitka on parhaimmillaan, kun lämpötila on viitisen astetta plussan puolella. == Vaikeusaste == Kiipeilijät arvioivat reittejä asteikolla, jossa aloittelijat pystyvät tavallisesti kiipeämään nelosella alkavia reittejä ja harrastajat kuutosella alkavia. Nalle Hukkataival arvioi Burden of Dreamsin olevan vaikeudeltaan tasoa 9A. William Bosi on vahvistanut arvion. Siten Burden of Dreams on maailman ensimmäinen boulderkiipeilyreitti, jonka vaikeustasoksi on vahvistetusti arvioitu 9A. Sitä ennen maailman vaikeimman boulder-reitin vaikeusaste oli 8C+. Nykyään maailmassa on muutama muukin 9A-tasolle luokiteltu reitti. == Kiipeäjät == Ensimmäisenä reitin onnistui kiipeämään Nalle Hukkataival 23. lokakuuta 2016. Hukkataival vietti kivellä yli 80 päivää kolmen vuoden aikana ennen kuin pääsi huipulle. Tätä ennen kukaan maailmassa ei ollut kiivennyt yhdeksiköllä alkavaa boulder-reittiä. Kiivettyään reitin Hukkataival antoi sille nimen Burden of Dreams. Toisena reitin läpäisi skotlantilainen William Bosi vuonna 2023. Huhtikuuhun 2023 mennessä vain nämä kaksi kiipeilijää olivat onnistuneet läpäisemään reitin. Kolmantena maailmassa lohkareen huipulle nousi belgialainen Simon Lorenzi joulukuussa 2023 puolentoista kuukauden yrittämisen jälkeen. Neljäs oli italialainen Elias Iagnemma, joka läpäisi reitin maaliskuun lopussa 2024 vietettyään Suomessa yhteensä 80 päivää vuodesta 2022 lähtien. Kiipeämistä ovat yrittäneet myös yhdysvaltalainen Shawn Raboutou, japanilainen Toru Nakajima sekä italialainen Stefano Ghisolfi, jotka kuuluvat maailman parhaiden kiipeilijöiden joukkoon. Jotkut kiipeilijät ovat rakentaneet reitistä kopiot, joiden avulla he harjoittelevat liikkeitä kiipeilyhallissa. == Lähteet == Luokka:Loviisa Luokka:Kiipeily Luokka:Suomen siirtolohkareet
Cascinette d’Ivrea

Cascinette d’Ivrea () on kunta Italiassa Piemonten alueella sijaitsevassa Torinon metropolikaupungissa.Cascinette d’Ivrea Sapere.it Cascinette d’Ivrea Enciclopedia Treccani Cascinette d’Ivrea Turismo Torino Vuoden 2023 alussa kunnassa oli arviolta 1 497 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Esko Holm

Esko Holm (s. 1957) on suomalainen kirjailija ja kuvittaja. Hän on toiminut kiertävän lastenteatterin parissa 30 vuotta ja ohjannut useita kesäteatterinäytelmiä. Hän on kirjoittanut näytelmän Aulangon Eversti ja lastennäytelmät Kaksi Pelleä ja Madame Canapén Kulta. Vuonna 2021 ilmestyi Holmin kirjoittama lastenkuvakirja Nero ja lohikäärme ja 2022 Nero ja pimeyden korennot. Valokuvakuvituksen kirjoihin on tehnyt hänen vaimonsa Minna Eskola. Kirjat on kustantanut Aurinko Kustannus Oy. Holm on kirjoittanut myös 1600-luvun Suomeen sijoittuvaa kirjasarjaa Valpuri Kyni -nimisestä noitatytöstä. Sarjan ensimmäinen osa Valpuri Kyni: Pako julkaistiin tammikuussa 2023. Julkistustilaisuus pidettiin Olavinlinnassa. Kirjasarjaa kustantaa Aurinko Kustannus Oy. Sarjan toisen osan, Valpuri Kyni: Uhka, on määrä ilmestyä 2024. Kirjojen kansikuvat on tehnyt Deborah Valentino ja kirjojen mustavalkopiirrokset Esko Holm. == Lähteet == Luokka:Suomalaiset kirjailijat Luokka:Vuonna 1957 syntyneet Luokka:Elävät henkilöt
CNET

CNET (lyhenne sanoista “Computer Network”) on yhdysvaltalainen englanninkielinen verkkosivusto, joka julkaisee arvosteluja, uutisia, artikkeleita, blogeja, podcasteja ja videoita teknologiasta ja kuluttajaelektroniikasta maailmanlaajuisesti. CNET tuotti alun perin sisältöä radioon ja televisioon ennen kuin se alkoi soveltaa uusmedian jakelutapoja internetjakelussa. CNET:n perustivat vuonna 1992 Halsey Minor ja Shelby Bonnie. Minor oli vuoteen 2000 toimitusjohtajana, kunnes Bonnie tuli hänen seuraajakseen ja Minor jäi johtokunnan puheenjohtajaksi. CNET aloitti vuonna 1992 nimelle c/net, ja oli 24-tuntia vuorokaudessa pyörivä kaapelikanava, joka lähetti ohjelmia tietokoneista ja teknologiasta. CNET online aloitti kesäkuussa 1995. CNET oli CNET Networks -yhtiön lippulaivabrändi ja siitä tuli CBS Interactiven brändi sen ostettua CNET Networksin vuonna 2008 1,8 miljardin dollarin hintaan. CNET Networksille kuuluivat CNETin lisäksi ZDNet, GameSpot, TV.com, MP3.com, CNET News.com, UrbanBaby, CHOW, Search.com, BNET, MySimon ja TechRepublic. Vuodesta 2020 lähtien CNET on ollut Red Ventures -yhtiön omistuksessa. RV:n alaisuudessa CNET on enenevässä määrin alkanut julkaista tekoälyllä luotua sisältöä, sponsoroitua sisältöä ja affiliate-markkinointia. Red Ventures myi CNET Networksin media- ja peliaiheiset sivustot edelleen Fandomille. Kesästä 2023 lähtien CNET poisti sivustoltaan tuhansia vanhoja artikkeleita. Yhtiön mukaan tarkoituksena on sijoittua korkeammalle Googlen hakutuloksissa. Muutoksien puolustajien mukaan korkeampi sijoitus vaikuttaa kävijämäärään, tuotemyyntiin tai mainostuloihin. CNETin sisäisen muistion mukaan vanhojen sivujen poistaminen vaikuttaisi sen sijoittumiseen paremmin kuin kilpailijansa, mutta Google ei suosittele tätä käytäntöä. Sivusto on tuottanut tekoälyllä artikkeleita, joita ihmiset ovat jälkikäteen kirjoittaneet uusiksi niissä olleiden asiavirheiden vuoksi. CNET:llä on myös alue- ja kielikohtaisia versioita, kuten kiina, ranska, saksa, japani, korea ja espanja. ==Lähteet== Luokka:Yhdysvaltalaiset verkkosivustot
Harsha

Harsha eli Harshavardhana (noin 590–647) oli intialainen hallitsija. Hänen hallitsemansa valtakunta käsitti suuren osan Pohjois-Intiasta. Harsha oli kuningas Prabhakaravardhanan poika. Hän peri valtaistuimen vuonna 606 ja neljänkymmenen hallintovuoden aikana Harsha laajensi valtakuntaansa huomattavasti sotimalla. Harsha usein antoi valloitettujen alueiden hallitsijoiden pitää asemansa Harshan alaisena vasallina, eikä yrittänyt luoda keskitettyä hallintoa valtakuntaansa. Häntä on pidetty hyväntahtoisena ja oikeudenmukaisena hallitsijana, joka myös kirjoitti runoja. Harshan valtakunta hajosi nopeasti osiin hänen kuoltua vuonna 647. ==Lähteet== Luokka:Intialaiset hallitsijat